
ประกาศองค์การบริหารส่วนตำบลแม่เจ้าอยู่หัว

เรื่อง  สอบราคาจ้างเหมาประกอบอาหารกลางวันศูนย์พัฒนาเด็กเล็กวัดบ่อล้อ  ภาคเรียนที่ ๒/๒๕๕๖
-------------------------------------------------------------------- 



ด้วยองค์การบริหารส่วนตำบล แม่เจ้าอยู่หัว มีความประสงค์จะสอบราคาจ้าง เหมาประกอบอาหารกลางวันศูนย์พัฒนาเด็กเล็กวัดบ่อล้อ  ภาคเรียนที่  ๒/๒๕๕๖   ตามรายละเอียดดังนี้
-  จ้างเหมาประกอบอาหารกลางวันศูนย์พัฒนาเด็กเล็กวัดบ่อล้อ จำนวนเด็ก ๙๒ คน ๆ ละ         ๒๐  บาท  เป็นระยะเวลา ๑๐๐  วันทำการ   โดยผู้รับจ้างต้องส่งมอบอาหารคาวพร้อมของหวานหรือผลไม้ตามฤดูกาล  และจะต้องทำอาหารที่มีคุณค่าครบถ้วนทางโภชนาการ มีสารอาหารครบ  ๕  หมู่ เป็นอาหารใหม่และสด  ถูกหลักอนามัยทุกวัน  ไม่เกินเวลา  ๑๑.๐๐  น.  ของทุกวันทำการหรือวันที่ศูนย์พัฒนาเด็กเล็กกำหนดให้ส่งมอบ  พร้อมจัดเก็บทำความสะอาดล้างภาชนะให้เรียบร้อย
                      ราคากลางในการสอบราคาครั้งนี้เป็นเงินทั้งสิ้น ๑๘๔,๐๐๐ บาท (หนึ่งแสนแปดหมื่นสี่พันบาทถ้วน)
ผู้มีสิทธิเสนอราคาจะต้องมีคุณสมบัติดังนี้
1. เป็นนิติบุคคล หรือบุคคลธรรมดา ที่มีอาชีพรับจ้างทำงานที่สอบราคาดังกล่าว
2. ไม่เป็นผู้ถูกแจ้งเวียนชื่อเป็นผู้ถูกทิ้งงานของทางราชการ รัฐวิสาหกิจ หรือหน่วยการบริหารราชการส่วนท้องถิ่น ในขณะที่ยื่นซองสอบราคา
3. ไม่เป็นผู้ได้รับเอกสิทธิ์หรือความคุ้มกัน ซึ่งอาจปฏิเสธไม่ยอมขึ้นศาลไทยเว้นแต่รัฐบาลของผู้เสนอราคาได้มีคำสั่งให้สละสิทธิ์ความคุ้มกันนั้น
4. ไม่เป็นผู้มีผลประโยชน์ร่วมกันกับผู้เสนอราคารายอื่นที่เข้าเสนอราคาให้แก่  องค์การบริหารส่วนตำบลแม่เจ้าอยู่หัว  ณ  วันประกาศสอบราคาจ้าง  หรือไม่เป็นผู้กระทำการอันที่เป็นการขัดขวางการแข่งขันราคาอย่างเป็นธรรมในการสอบราคาจ้างครั้งนี้


กำหนดยื่นซองสอบราคา โดยกำหนดให้มีการยื่นซองสอบราคา  ดังนี้
๑.  กำหนดยื่นซองสอบราคา ตั้งแต่วันที่ ๑๑ ตุลาคม  ๒๕๕๖  ถึงวันที่ ๒๕ ตุลาคม ๒๕๕๖           ณ ที่ทำการองค์การบริหารส่วนตำบลแม่เจ้าอยู่หัว   ในวันและเวลาราชการ
๒.  กำหนดยื่นซองสอบราคา ในวันที่ ๒๘  ตุลาคม ๒๕๕๖  ระหว่างเวลา ๐๘.๓๐ น. ถึง ๑๖.๓๐ น.          ณ  ศูนย์รวมข้อมูลข่าวการซื้อหรือการจ้างขององค์การบริหารส่วนตำบลระดับอำเภอ  (เชียรใหญ่)
กำหนดเปิดซองสอบราคา  ในวันที่ ๒๙  ตุลาคม ๒๕๕๖  ตั้งแต่เวลา ๐๙.๓๐ น. เป็นต้นไป          ณ  ศูนย์รวมข้อมูลข่าวสารการซื้อหรือการจ้างขององค์การบริหารส่วนตำบลระดับอำเภอ  (เชียรใหญ่)









/ผู้สนใจ.......


ผู้สนใจติดต่อขอรับ / ซื้อเอกสารสอบราคาในราคาชุดละ ๑๐๐ บาท  ได้ที่  กองคลัง  องค์การบริหารส่วนตำบลแม่เจ้าอยู่หัว  ระหว่างวันที่ ๑๑ ตุลาคม ๒๕๕๖ ถึงวันที่ ๒๘  ตุลาคม  ๒๕๕๖  ตั้งแต่เวลา ๐๘.๓๐ น. – ๑๖.๓๐ น. และดูรายละเอียดได้ในเว็บไซต์   www.maechaoyuhou.go.th  ขององค์การบริหารส่วนตำบลแม่เจ้าอยู่หัว  หรือสอบถามทางโทรศัพท์หมายเลข  ๐-๗๕๓๖-๒๓๐๐   ในวันและเวลาราชการ


ประกาศ   ณ   วันที่  ๑๑   เดือน  ตุลาคม พ.ศ. ๒๕๕๖



      
           
 (นายชนวีร์   ซุ่นอินทร์)




           นายกองค์การบริหารส่วนตำบลแม่เจ้าอยู่หัว
